༈ （ཕུར་སྲུང་གསོལ་མཆོད་བསྡུས་པ་ནི། མཆོད་གཏོར་བྱིན་གྱིས་བརླབས་ཏེ།）རང་ཉིད་དཔལ་ཆེན་པོའི་ཐུགས་ཀའི་ཧཱུྃ་གི་འོད་ཟེར་གྱིས་ཕུར་སྲུང་དམ་ཅན་བཅུ་དྲུག་འཁོར་བཅས་བཛྲ་ས་མཱ་ཛཿ（ས་སྤྱན་དྲངས།） ས་མ་ཡ་ཧཱུྃ་（གིས་དམ་ལ་བཞག །）ཨོཾ་བཛྲ་ཀཱི་ལི་ཀཱི་ལ་ཡ་སརྦ་ངྷརྨ་པཱ་ལ་ས་པ་རི་ཝཱ་ར་ཨི་དཾ་བ་ལིཾ་ཏ་ཁཱ་ཧི། （ཞེས་ལན་བདུན་གྱིས་གཏོར་མ་ཕུལ།） ཨརྒྷཾ་（11ན）（སོགས་ནས） ཤཔྡའི་（བར་གྱིས་མཆོད།） ཧཱུྃ། ཁྲག་འཐུང་རྡོ་རྗེ་གཞོན་ནུ་ཡི། །བཀའ་ཉན་སྲུང་མ་དམ་ཚིག་ཅན། །ཤྭ་ན་བདག་ཉིད་ས་བདག་མ། །སྐྱེས་བུ་གིང་བཞི་བཀའ་སྡོད་བཅས། །དམ་རྫས་མཆོད་གཏོར་འདི་བཞེས་ལ། །སྔོན་གྱི་ཐ་ཚིག་མ་བསྙེལ་བར། །རྡོ་རྗེ་ཕུར་བའི་བསྟན་པ་སྲུངས། །བདག་ཅག་རྣལ་འབྱོར་འཁོར་བཅས་ཀྱི། །འགལ་རྐྱེན་སོལ་ལ་མཐུན་རྐྱེན་སྤེལ། །བཅོལ་བའི་ཕྲིན་ལས་འགྲུབ་པར་མཛོད། །（ཅེས་ཕྲིན་ལས་བཅོལ། འདིའང་རྒྱུན་ཁྱེར་ཕྱིར་དུ་ཛྙཱ་ནས་སོ།། །།）